KOMMISSIONENS FORORDNING (EF) Nr. 893/95 af 24. april 1995 om ydelse af udligningsgodtgørelse til producentorganisationerne for tunfisk leveret til konservesindustrien i perioden 1. april til 30. juni 1994

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 18, stk. 8,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 12 og artikel 13, stk. 1, og

ud fra følgende betragtninger:

Udligningsgodtgørelsen som omhandlet i artikel 18 i forordning (EØF) nr. 3759/92 tildeles på visse betingelser til EF's tunfiskproducentorganisationer for de mængder tunfisk, der leveres til konservesindustrien i det kalenderkvartal, som priskonstateringerne omfatter, såfremt den kvartalsvise gennemsnitspris på EF-markedet og prisen franko grænse, i givet fald forhøjet med den udligningsafgift, der gælder herfor, på samme tid er lavere end 93 % af EF-producentprisen for den omhandlede vare;

ved en analyse af situationen på EF-markedet for tunfisk har det kunnet konstateres, at både den kvartalsvise gennemsnitlige markedspris og prisen franko grænse, der er omhandlet i artikel 18 i forordning (EØF) nr. 3759/92, for to arter af de omhandlede produkter i perioden 1. april til 30. juni 1994 har været lavere end 93 % af den gældende EF-producentspris, som er fastsat ved Kommissionens forordning (EF) nr. 281/94 af 8. februar 1994 om ændring af de priser, som er fastsat i ecu for fiskerivarer i fangstsæsonen 1994 som følge af de monetære justeringer (5);

de mængder, for hvilke der kan ydes udligningsgodtgørelse efter artikel 18, stk. 2, i forordning (EØF) nr. 3759/92, må for det pågældende kvartal under ingen omstændigheder overstige de i stk. 4 i samme artikel nævnte grænser;

de mængder, der i løbet af det pågældende kvartal er solgt og leveret til den konservesindustri, der er etableret på EF's toldområde, overstiger som helhed betragtet 62,8 % af de mængder tun, der blev anvendt af industrien i dette kvartal, og for gulfinnet tun over 10 kg 110 % af de i samme kvartal i fangstsæsonerne 1984-1986 solgte og leverede mængder; disse mængder overstiger de grænser, der er fastlagt i artikel 18, stk. 4, i forordning (EØF) nr. 3759/92 i første led for patudo og i tredje led for gulfinnet tun over 10 kg, og det er derfor nødvendigt for disse varer at begrænse den samlede mængde, der kan ydes godtgørelse for, og at fastlægge, hvor store mængder der skal tildeles hver af de pågældende producentorganisationer, i forhold til deres respektive produktion i det samme kvartal i fangstsæsonerne 1984-1986;

det bør derfor besluttes, at der skal ydes udligningsgodtgørelse for de pågældende varer for perioden 1. april til 30. juni 1994;

ifølge artikel 9 i Kommissionens forordning (EØF) nr. 2381/89 af 2. august 1989 (6) er den landbrugsomregningskurs, der skal anvendes for udligningsgodtgørelsen for tunfisk leveret til konservesindustrien, den, der gælder den dag, hvor varen leveres, for perioden 1. oktober til 31. december 1993 justeres den pågældende landbrugsomregningskurs med en justeringsfaktor på 1,207509, jf. Kommissionens forordning (EØF) nr. 1209/93 (7); udligningsgodtgørelsen bør fastsættes i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den i artikel 18 i forordning (EØF) nr. 3759/92 omhandlede udligningsgodtgørelse ydes for perioden 1. april til 30. juni 1994 for følgende varer:

>TABELPOSITION>

Artikel 2

1. De samlede mængder, for hvilke der kan ydes godtgørelse, er begrænset således:

>TABELPOSITION>

2. Fordelingen af de samlede mængder mellem de berørte producentorganisationer er angivet i bilaget.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1995.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 387 af 31. 12. 1992, s. 1.

(4) EFT nr. L 22 af 30. 1. 1995, s. 1.

(5) EFT nr. L 37 af 9. 2. 1994, s. 5.

(6) EFT nr. L 225 af 3. 8. 1989, s. 33.

(7) EFT nr. L 122 af 18. 5. 1993, s. 41.

BILAG

Fordelingen mellem producentorganisationerne af de mængder tun, der kan ydes udligningsgodtgørelse for for perioden 1. april til 30. juni 1994, jf. artikel 18, stk. 5, i forordning (EØF) nr. 3759/92, med angivelse af mængderne for de forskellige udligningsgodtgørelser:

- Gulfinnet tun over 10 kg

>TABELPOSITION>

- Patudo

>TABELPOSITION>